། རིམ་ལྔའི་ཁྲིད་ཡིག་བཞུགས།  ། ༄༅།  ། དཔལ་འཁོར་ལོ་སྡོམ་པའི་རིམ་པ་ལྔ་པའི་མན་ངག་ཅེས་བྱ་བ།  དཔལ་རྡོ་རྗེ་མཁའ་འགྲོ་ཕྱག་འཚལ་ལོ།  ། གང་གི་དྲིན་གྱིས་སྐད་ཅིག་ལ།  །  གཉིས་མེད་ཡེ་ཤེས་ཉེར་འཆར་བ།  ། བླ་མའི་ཞབས་ལ་ཕྱག་འཚལ་ནས།  ། བསྒོམ་པའི་རིམ་པ་འདིར་བཤད་བྱ།  ། དེ་ལ་ཡང་དག་པའི་བླ་མ་ལས།  ཕྱི་དང་ནང་གི་བདག་ཉིད་ཀྱི་འཁོར་ལོ་སྡོམ་པའི་དཀྱིལ་འཁོར་དུ་དབང་བསྐུར་བ་དང་།  འདི་ཉིད་ཀྱི་བྱིན་གྱིས་བརླབས་ཀྱིས་ཡོངས་སུ་སྨིན་པར་བྱས་ཤིང་།  གདམས་པ་དང་རྗེས་སུ་བསྟན་པ་ཉེ་བར་ནོས་པ།  བསྐྱེད་པའི་རིམ་པ་ལ་དམིགས་པ་ཅུང་ཟད་བརྟན་པ།  རྫོགས་པའི་རིམ་པ་བསྒོམ་པར་འདོད་པའི་གང་ཟག་གིས་ཐོ་རངས་ལ་སོགས་པའི་དུས་སུ་སྟན་བདེ་བ་ལ་སྐྱིལ་མོ་ཀྲུང་གིས་འདུག་ལ།  འདི་ཉིད་ཀྱི་བསྐྱེད་པའི་རིམ་པ་བསྒོམ་པ་སྔོན་དུ་སོང་ནས།  རང་གི་སྙིང་གའི་ཧཱུྃ་ལས་འོད་འཕྲོས་པས་ཕྱིའི་སྣོད་བཅུད་ཐམས་ཅད་རང་གི་ལུས་ལ་བསྡུ།  ཡུམ་ཡང་སྣ་སྒོ་ནས་རང་གི་ཐུགས་ཀར་བསྡུ།  རང་ཉིད་ཕྱག་གཉིས་པར་བསྡུས་པའི་སྤྱི་བོར་བླ་མ་བསྒོམས་ལ།  མོས་གུས་དྲག་ཏུ་བསྒོམ་ཞིང་།  བདག་གི་རྒྱུད་ལ་ཡང་དག་པའི་ཏིང་ངེ་འཛིན་བསྐྱེད་དུ་གསོལ་ཞེས་གསོལ་བ་གདབ་བོ།  ། དེ་ནས་སྙིང་གི་ནང་དུ་ཨ་ལས་ཟླ་བའི་དཀྱིལ་འཁོར་སྲན་མ་ཕྱེད་ཚལ་ཙམ་གྱི་སྟེང་དུ་རང་གི་ཤེས་པ་ཐིག་ལེ་དཀར་དམར་ཡུངས་དཀར་ཙམ་ཞིག་བསམ་ལ་དེ་ལ་སེམས་བཟུང་རིམ་གྱིས་རླུང་ཁ་སྦྱར་འཇམ་པོ་བྱ།  གོམས་ནས་སེམས་ཟིན་པ་དང་ཡིད་གཞན་དུ་མི་འཕྲོ་ཞིང་རྩེ་གཅིག་ཏུ་གནས་པ་དང་།  བདེ་གསལ་གྱི་ཏིང་ངེ་འཛིན་ཡང་སྐྱེའོ།  །  དེ་ལ་བརྟན་པ་དང་དབང་པོ་གཞན་ལའང་སྤྲོ་སྟེ།  སྔོན་འགྲོ་སྔ་མ་ལྟར་བྱས་ལ་དངོས་གཞིའི་ཚེ་མིག་གི་འབྲས་བུ་གཉིས་ཀྱི་ནང་དུ་ཟླ་བ་ལ་གནས་པའི་ཐིག་ལེ་དཀར་པོ་ཤིན་ཏུ་ཕྲ་བ་རེ་བསྒོམས་ལ་མིག་བཙུམས་ལ་ཡིད་བཟུང་།  ཅུང་ཟད་ཟིན་པ་དང་གཟུགས་སྣ་ཚོགས་ལ་བལྟ་ཞིང་།  ཐིག་ལེ་ལ་ཡིད་གཏད་དེ།  གཞན་དུ་སེམས་མི་འཕྲོར་གཞུགདེ་གོམས་པས་ཐིག་ལེའི་རྣམ་པ་གསལ་ཞིང་གཟུགས་གང་མཐོང་བའི་སྟེང་དུ་ཏིང་ངེ་འཛིན་སྐྱེའོ།  ། དེ་ལ་བརྟན་པ་ཅུང་ཟད་ཐོབ་པ་དང་།  ཐིག་ལེ་དེ་སྙིང་གར་བསྡུས་ལ་སྙིང་གའི་ཐིག་ལེ་དེ་སྔར་བས་ཀྱང་གསལ་ཞིང་འབར་བར་བསྒོམས་ལ་མཉམ་པར་བཞག་པས་ཏིང་ངེ་འཛིན་མཆོག་སྐྱེའོ།  ། དེའི་རྗེས་ལ་རྣ་བར་སྤྲོ་སྟེ་སྔོན་འགྲོ་སྔ་མ་ལྟར་བསྒོམས་ལ།  དངོས་གཞི་ལ་རྣ་བ་གཉིས་ཀྱི་ནང་དུ་ཟླ་བ་ལ་གནས་པའི་ཐིག་ལེ་སྔོན་པོ་གཉིས་བསྒོམས་ལ།  སྒྲ་མེད་པའི་ས་ཕྱོགས་སུ་ཡིད་བཟུང་།  ཅུང་ཟད་ཟིན་པ་དང་སྒྲ་སྣ་ཚོགས་མཉན་ཞིང་ཐིག་ལེ་ལ་ཡིད་གཏད་དེ་གཞན་དུ་སེམས་མི་འཕྲོར་གཞུགདེ་གོམས་པས་ཐིག་ལེའི་དམིགས་པ་གསལ་ཞིང་སྒྲ་གང་ཐོས་པའི་སྟེང་དུ་ཏིང་ངེ་འཛིན་སྐྱེའོ།  ། དེ་ལ་བརྟན་པ་ཅུང་ཟད་ཐོབ་པ་དང་།  ཐིག་ལེ་དེ་སྙིང་གའི་ཐིག་ལེ་ལ་བསྡུས་ལ་སྙིང་གའི་ཐིག་ལེ་དེ་སྔར་བས་ཀྱང་གསལ་ཞིང་འབར་བར་བསྒོམས་ལ་མཉམ་པར་བཞག་པས་ཏིང་ངེ་འཛིན་མཆོག་སྐྱེའོ།  ། དེའི་རྗེས་ལ་སྣར་སྤྲོ་སྟེ་སྔོན་འགྲོ་སྔར་ལྟར་བསྒོམས་ལ།  དངོས་གཞི་ལ་སྣ་བུག་སོ་སོའམ།  སྣའི་བུ་གའི་འདོམ་སོར་ཟླ་བའི་སྟེང་དུ་ཐིག་ལེ་སེར་པོ་བསྒོམས་ལ་དྲི་མི་བྲོ་བའི་སར་ཡིད་བཟུང་ཅུང་ཟད་ཟིན་པ་དང་དྲི་སྣ་ཚོགས་བསྣམས་ཤིང་ཐིག་ལེ་ལ་ཡིད་གཏད་དེ་གཞན་དུ་སེམས་མི་འཕྲོར་གཞུགདེ་གོམས་པ་ལས་ཐིག་ལེའི་དམིགས་པ་གསལ་ཞིང་དྲི་གང་ཚོར་བའི་སྟེང་དུ་ཏིང་ངེ་འཛིན་མཆོག་སྐྱེའོ།  ། དེ་ལ་བརྟན་པ་ཅུང་ཟད་ཐོབ་པ་དང་༑  ཐིག་ལེ་དེ་སྙིང་གའི་ཐིག་ལེ་ལ་བསྡུས་ལ་ཐིག་ལེ་དེ་སྔར་བས་ཀྱང་གསལ་ཞིང་འབར་བར་བསྒོམས་ལ་མཉམ་པར་བཞག་པས་ཏིང་ངེ་འཛིན་མཆོག་སྐྱེའོ།  །  དེའི་རྗེས་ལ་ལྕེར་སྤྲོ་སྟེ་སྔོན་འགྲོ་སྔར་ལྟར་བསྒོམས་ལ།  དངོས་གཞི་ལ་ལྕེའི་རྩ་བར་ཟླ་བའི་སྟེང་དུ་ཐིག་ལེ་དམར་པོ་བསྒོམས་ལ་རོ་མི་མྱང་བའི་སར་ཡིད་བཟུང་༑  ཅུང་ཟད་ཟིན་པ་དང་རོ་སྣ་ཚོགས་མྱང་ཞིང་ཐིག་ལེ་ལ་ཡིད་གཏད་དེ་གཞན་དུ་སེམས་མི་འཕྲོར་གཞུགདེ་གོམས་པས་ཐིག་ལེའི་དམིགས་པ་གསལ་ཞིང་རོ་གང་མྱང་བའི་སྟེང་དུ་ཏིང་ངེ་འཛིན་མཆོག་སྐྱེའོ།  ། དེ་ལ་བརྟན་པ་ཅུང་ཟད་ཐོབ་པ་དང་།  ཐིག་ལེ་དེ་སྙིང་གའི་ཐིག་ལེ་ལ་བསྡུས་ལ་ཐིག་ལེ་དེ་སྔར་བས་ཀྱང་གསལ་ཞིང་འབར་བར་བསྒོམས་ལ་མཉམ་པར་བཞག་པས་ཏིང་ངེ་འཛིན་མཆོག་སྐྱེའོ༑ ༑ དེའི་རྗེས་ལ་ལུས་ལ་སྤྲོས་ཏེ་སྔོན་འགྲོ་སྔར་ལྟར་བསྒོམས་ལ།  དངོས་གཞི་ལ་གསང་གནས་ཀྱི་རྩ་བའི་ནང་ངམ་།  དཔྲལ་བར་ཟླ་བའི་སྟེང་དུ་ཐིག་ལེ་ལྗང་གུ་བསྒོམས་ལ།  རེག་བྱ་གང་ལའང་མི་རེག་པར་ཡིད་བཟུང་།  ཅུང་ཟད་ཟིན་པ་དང་།  རེག་བྱ་སྣ་ཚོགས་ལ་རེག་ཅིང་མྱངས་ལ་ཐིག་ལེ་ལ་ཡིད་གཏད་དེ་གཞན་དུ་སེམས་མི་འཕྲོར་གཞུགདེ་ལ་གོམས་པས་ཐིག་ལེའི་དམིགས་པ་གསལ་ཞིང་རེག་བྱ་གང་ལ་རེག་པའི་སྟེང་དུ་ཏིང་ངེ་འཛིན་མཆོག་སྐྱེའོ།  ། དེ་ལ་བརྟན་པ་ཅུང་ཟད་ཐོབ་པ་དང་།  ཐིག་ལེ་དེ་སྙིང་གའི་ཐིག་ལེ་ལ་བསྡུས་ལ་ཐིག་ལེ་དེ་སྔར་བས་ཀྱང་གསལ་ཞིང་འབར་བར་བསྒོམས་ལ་མཉམ་པར་བཞག་པས་ཏིང་ངེ་འཛིན་མཆོག་སྐྱེའོ།  ། དེའི་རྗེས་ལ་ཀུན་ཏུ་གཡོ་བའི་ཡིད་ལ་དམིགས་ཤིང་བསྒོམས་ཏེ།  སྔོན་འགྲོ་སྔར་ལྟར་བསྒོམས་ལ།  དངོས་གཞི་ལ་སྙིང་གའི་ཐིག་ལེ་དཀར་དམར་གྱི་སྟེང་དུ་དེ་བས་ཕྲ་བའི་ཐིག་ལེ་དམར་སྐྱ་གཅིག་བསྒོམས་ལ་ཤིན་ཏུ་དབེན་པའི་གནས་སུ་ཡིད་བཟུང་ངོ་།  ། ཅུང་ཟད་ཟིན་པ་དང་།  འདུ་འཛི་དང་བཅས་པའི་གནས་སུ་བསྒོམ་ཞིང་གང་ལ་ཡིད་འཕྲོ་བའི་ཡུལ་དང་།  རྣམ་རྟོག་དེ་ཉིད་ཐིག་ལེ་དམར་སྐྱ་དེ་ལ་བསྟིམ་ཞིང་ཡིད་བཟུང་ངོ་།  ། དེ་ལ་གོམས་པས་ཐིག་ལེའི་དམིགས་པ་གསལ་ཞིང་རྟོག་པ་མི་སྐྱེ་བའམ།  ཅུང་ཟད་སྐྱེས་ཀྱང་རང་ཡལ་དུ་འགྱུར་རོ།  །  དེ་ལ་བརྟན་པ་ཅུང་ཟད་ཐོབ་པ་དང་།  ཐིག་ལེ་དེ་འོག་གི་ཐིག་ལེ་དཀར་དམར་ལ་ཐིམ་པས་ཐིག་ལེ་∶¡Ãགཅིག་(《¡¶ཞ》¡《¡¶ལུ》¡སྔ་མ་དེ་)སྔར་བས་ཀྱང་གསལ་ཞིང་འབར་བར་གྱུར་པར་བསྒོམས་ལ་མཉམ་པར་བཞག་པས་ཞི་གནས་ཀྱི་ཏིང་ངེ་འཛིན་མཆོག་སྐྱེའོ།  ། དེའི་རྗེས་ལ་ཉོན་མོངས་པ་དང་བཅས་པའི་ཡིད་ལ་དམིགས་ཤིང་བསྒོམས་ཏེ།  སྔོན་འགྲོ་སྔར་ལྟར་བསྒོམས་ལ།  དངོས་གཞི་ལ་སྙིང་གའི་ཐིག་ལེ་དཀར་དམར་གྱི་སྟེང་དུ་ཐིག་ལེ་དམར་སྐྱ་དེའི་སྟེང་དུ་(《¡¶ཞ》¡《¡¶ལུ》¡+ཐིག་ལེ་)སྔོན་པོ་གཅིག་བསྒོམས་ལ་ཤིན་ཏུ་དབེན་བའི་གནས་སུ་ཡིད་གཟུང་ངོ་།  ། ཅུང་ཟད་ཟིན་པ་དང་།  ཉོན་མོངས་པ་སྣ་ཚོགས་སྐྱེ་བའི་ཡུལ་དང་བཅས་པའི་གནས་སུ་བསྒོམ་ཞིང་།  འདོད་ཆགས་ལ་སོགས་པའི་ཉོན་མོངས་པ་གང་སྐྱེས་པའི་ཡུལ་དང་༑  ཉོན་མོངས་པ་ཀུན་ཏུ་རྒྱུ་བ་ཉིད་ཐིག་ལེ་སྔོན་པོ་ལ་བསྟིམ་ཞིང་ཡིད་བཟུང་ངོ་༑ ༑ དེ་གོམས་པས་ཐིག་ལེའི་ནུས་པ་དམིགས་པ་གསལ་ཞིང་ཉོན་མོངས་པ་མི་སྐྱེ་བའམ།  ཅུང་ཟད་སྐྱེས་ཀྱང་རང་ཡལ་དུ་འགྱུར་རོ།  ། དེ་ལ་བརྟན་པ་ཅུང་ཟད་ཐོབ་པ་དང་།  ཐིག་ལེ་དེ་འོག་གི་ཐིག་ལེ་དམར་སྐྱ་ལ་ཐིམ།  དེའང་ཐིག་ལེ་དཀར་དམར་ལ་ཐིམ།  དེའང་ཟླ་བ་ལ་ཐིམ།  ཟླ་བའང་ནམ་མཁའ་ལ་སྤྲིན་ཡལ་བ་ལྟར་ཡལ་ནས་སྟོང་པ་ལ་མཉམ་པར་བཞག་པས་ཞི་གནས་ཀྱི་ཏིང་ངེ་འཛིན་མཆོག་སྐྱེའོ༑ ༑ མཐར་མཉམ་གཞག་ལས་ལྡང་བའི་ཚེ་སྐད་ཅིག་གིས་ཟླ་བ་དང་ཐིག་ལེ་རྣམས་རིམ་གྱིས་གྲུབ་པར་བལྟ་ཞིང་།  རང་ཉིད་ཧེ་རུ་ཀ་དང་།  ཕྱིའི་ཆོས་རྣམས་ཀྱང་སྣང་ལ་རང་བཞིན་མེད་པར་བལྟས་ལ་ལྡང་ངོ་།  ། དེ་ལྟར་སོ་སོའི་རྟགས་མ་བྱུང་གི་བར་དུ་བསྒོམ་ཞིང་མཐར་ཕྱིན་པས་ནི་སྟོང་པ་ཞི་གནས་དང་།  བདེ་གསལ་ལྷག་མཐོང་གི་ཏིང་ངེ་འཛིན་སྐྱེས་ནས།  ཏིང་ངེ་འཛིན་གྱི་རྒྱུན་དེས་མཐོང་ལམ་གྱི་ཡེ་ཤེས་སྐྱེ་བས་སངས་རྒྱས་ཉིད་འགྲུབ་པར་འགྱུར་རོ།  ། ཞེས་གསུངས་སོ༑ ༑ ས་བོན་དང་བཅས་པའི་བདག་བྱིན་གྱིས་བརླབ་པའི་རིམ་པའོ།  ། གཞན་ཡང་འདི་ཉིད་ཀྱི་(《¡¶ཞ》¡《¡¶ལུ》¡+སྒོམ་པའི་)ཚུལ་གཉིས་པ་ནི།  བསྐྱེད་པའི་རིམ་པ་ནས་བླ་མ་ལ་གསོལ་བ་གདབ་པའི་བར་སྔ་མ་ལྟར་བསྒོམས་ལ་རྩོལ་བ་མེད་པར་སྣའི་སྒོ་ནས་རླུང་ཞི་བའི་ཚུལ་གྱིས་རྒྱུར་གཞུག་གོ། དེ་ནས་རླུང་ཕྱིར་རྒྱུ་བའི་ཚེ་རྟོག་བཅས་ཀྱི་ཡིད་འོད་ཁ་དོག་དམར་སྨུག་གི་ཚུལ་དུ་སྙིང་ག་ནས་རླུང་དང་འགྲོགས་ཏེ་རླུང་གང་ནས་རྒྱུ་བའི་སྣ་བུག་གི་སྒོ་ནས་ཕྱིར་འབུད་པར་འཁྱིལ་འཁྱིལ་པར་བསམ།  ནང་དུ་འཇུག་པའི་ཚེ་རླུང་དང་འགྲོགས་ནས་སྙིང་གི་བར་དུ་སླེབ༑  གནས་པའི་ཚེ་སྙིང་གི་ནང་དུ་ཐིམ་ནས་མི་གཡོ་བར་བསམ་མོ།  ། དེ་ལྟར་གྲངས་མི་བཟུང་ཞིང་སེམས་རྣམ་པར་མི་གཡེང་བར་རྒྱུན་ཏུ་བསྒོམས་པས་རླུང་ནང་དུ་འཇུག་པ་དང་།  གནས་པ་ཤས་ཆེ་བར་འགྱུར་ཞིང་།  དེའི་ཚེ་མི་རྟོག་པའི་ཏིང་ངེ་འཛིན་ཡང་སྐྱེ་བར་འགྱུར་རོ།  ། དེ་ལ་བརྟེན་ནས་དབང་པོ་རྣམས་ལ་སྤྲོ་བར་བྱ་སྟེ།  ཚུལ་དེ་ཉིད་ཀྱིས་སྣ་སྒོ་ནས་རླུང་ཕྱིར་འགྲོ་ནང་དུ་འཇུག་གནས་པ་དང་བསྟུན་ནས།  མིག་ནས་འོད་དཀར་པོ་དང་།  རྣ་བ་ནས་ནག་པོ་དང་།  སྣ་ནས་སེར་པོ་དང་།  ལྕེ་ནས་དམར་པོ་དང་།  གསང་གནས་ནས་ལྗང་གུ་འབྱུང་བ་དང་།  འཇུག་པ་དང་།  དེ་ཉིད་དུ་གནས་པར་ཡུན་རིང་དུ་བསྒོམས་པས་ནང་དུ་འཇུག་པ་དང་༑  གནས་པ་ཤས་ཆེ་བར་འགྱུར་ཞིང་།  དེའི་ཚེ་ཡུལ་སོ་སོའི་སྟེང་དུ་མི་རྟོག་པ་སྐྱེས་པ་དང་།  གོང་གི་ཚུལ་བཞིན་དབང་པོ་ལྔའི་འོད་རྣམས་རིམ་པས་སྙིང་གར་བསྟིམས་ནས་མཉམ་པར་བཞག་པས་མི་རྟོག་པའི་ཏིང་ངེ་འཛིན་མཆོག་སྐྱེ་བར་འགྱུར་རོ།  ། མཉམ་གཞག་ལས་ལྡང་པའི་ཚུལ་ཡང་སྔ་མ་དང་མཚུངས་པ་ཉིད་དོ། །  དེ་ལྟར་རྣལ་འབྱོར་གཉིས་ཀ་ལ་གོམས་པས་གནས་སྐབས་སུ་ཡུལ་དུས་ཀྱིས་བསྐལ་པའི་ཡུལ་རྣམས་མཐོང་བ་ལ་སོགས་པའི་མངོན་པར་ཤེས་པ་རྣམས་འབྱུང་ཞིང་མཆོག་གི་དངོས་གྲུབ་ཀྱང་ཐོབ་པར་འགྱུར་རོ།  ། ས་བོན་མེད་པའི་བདག་བྱིན་གྱིས་བརླབ་པའི་རིམ་པ་སྟེ།  བདག་བྱིན་གྱིས་བརླབ་པའི་རིམ་པ་དང་ པོའོ༑ ༑  ༑ ༑ དེ་ནས་འདིའི་རིམ་པ་གཉིས་པ་བསྒོམ་པའི་ཚུལ་ནི།  སྔོན་འགྲོ་སྔ་མ་ལྟར་བསྒོམས་ལ།  ལུས་ཀྱང་འཕྲུལ་འཁོར་དང་ལྡན་པས་སྣ་བུག་གང་ནས་རླུང་རྒྱུ་བ་ནས་ལྡང་འཇུག་གནས་པ་གསུམ་ཅི་བདེར་ལན་འགར་རྒྱུར་བཅུག་ནས།  མཐར་འཇུག་པའི་ཚེ་རླུང་འོད་ཀྱི་ཚུལ་དུ་རྔུབས་ནས་སྟེང་འོག་གི་རླུང་ཁ་སྦྱར་བས་ལུས་ཐམས་ཅད་(《¡¶ཞ》¡《¡¶ལུ》¡+འོད་ཀྱི་)གསལ་བར་བྱས་པའི་མཐུས།  སྤྱི་བོའི་མཐོ་གང་ཙམ་གྱི་སྟེང་དུ་ཧཱུྃ་སྔོ་སྐྱ་ལས་བྱུང་བའི་སྣ་ཚོགས་རྡོ་རྗེ།  ཤར་དཀར།  ལྷོ་སེར།  ནུབ་དམར།  བྱང་ལྗང་།  ལྟེ་བ་སྔོན་པོར་བསྐྱེད་པའི་ནང་དུ་ཆོས་འབྱུང་དམར་སྐྱ།  སྟེང་དུ་ཟུར་གསུམ་དང་།  འོག་ཏུ་ཟུར་གཅིག་པའི་ནང་དུ་རྡོ་རྗེ་དམར་པོ་རྩེ་ལྔ་པའི་སྟེང་གི་རྩེ་མོར་ཟླ་བ་ལ་གནས་པའི་ཧཱུྃ་དཀར་དམར་བསམས་པའི་སྟེང་གི་ཐིག་ལེ་ཤིན་ཏུ་ཕྲ་བ་ལ་ཡིད་གཏད་དོ།  ། རླུང་མ་ཐུབ་ན་རིམ་གྱིས་བཏང་ལ་ཡང་སྔར་བཞིན་རླུང་ཁ་སྦྱར་ལ་བསྒོམ་མོ།  ། གལ་ཏེ་སེམས་གཡེངས་ན་ཐིག་ལེ་ལས་འོད་ཟེར་དཀར་དམར་འོག་ཏུ་འཕྲོས་པས།  སྤྱི་གཙུག་ཚངས་པའི་བུ་ག་ནས་མར་ཞུགས་ཤིང་རིམ་གྱིས་ལུས་ཐམས་ཅད་འོད་ཟེར་དཀར་དམར་གྱིས་གང་བས་ལུས་བདེ་བ་དང་སེམས་མི་རྟོག་པར་འགྱུར་བར་བསམ་ཞིང་།  རླུང་ཁ་སྦྱར་ཡང་ཡང་བསྒོམས་པས་སེམས་མི་གཡེངས་པར་འགྱུར་རོ།  ། བརྟན་ཞིང་གོམས་པས་བདེ་བ་དང་།  མི་རྟོག་པའི་ཏིང་ངེ་འཛིན་རྒྱུན་མི་འཆད་པ་དང་།  མཉམ་པར་འཇོག་པ་དང་།  ལྡང་བའང་འདོད་པ་ཙམ་ལས་རག་ལས་པར་འགྱུར་རོ།  ། དེ་ནས་གཞན་ལ་སྤྲོ་བ་ནི་སྔོན་འགྲོ་སྔར་བཞིན་བསྒོམས་ལ་སྤྱི་བོའི་སྣ་ཚོགས་རྡོ་རྗེ་དང་ཆོས་འབྱུང་དང་རྡོ་རྗེ་དང་བཅས་པའི་མིག་གི་འབྲས་བུ་གཉིས་ཀྱི་ནང་དུ་བསྒོམ་ཞིང་༑  རླུང་གི་རྣལ་འབྱོར་དང་སེམས་གཡེངས་ན་ལུས་ཀྱི་ནང་ན་མར་སྤྲོ་བ་སྔ་མ་ལྟར་བསྒོམས་པས་གཟུགས་ཀྱིས་མི་གཡེང་ཞིང་།  གཟུགས་ཀྱི་སྟེང་དུ་ཏིང་ངེ་འཛིན་སྐྱེ་བ་དང་།  ལྷའི་མིག་གི་མངོན་པར་ཤེས་པ་∶¡Ãའཆར་བར་འགྱུར་རོ།  (《¡¶ཞ》¡སྐྱེས་ཀྱི་བར་དུ་བསྒོམ་མོ། )། དེ་ལ་བརྟན་པ་དང་།  རྣ་བ་གཉིས་ཀྱི་ནང་དུ་དམིགས་ནས་སྒྲས་མི་གཡེང་ཞིང་སྒྲའི་སྟེང་དུ་ཏིང་ངེ་འཛིན་སྐྱེ་བ་དང་།  ལྷའི་རྣ་བའི་མངོན་པར་ཤེས་པ་སྐྱེས་ཀྱི་བར་དུ་བསྒོམ་མོ།  ། དེ་ལ་བརྟན་པ་དང་།  སྣའི་བུ་ག་གཉིས་སུ་དམིགས་ནས་དྲིས་མི་གཡེང་ཞིང་དྲིའི་སྟེང་དུ་ཏིང་ངེ་འཛིན་སྐྱེ་བ་དང་།  སྣའི་མངོན་པར་ཤེས་པ་སྐྱེས་ཀྱི་བར་དུ་བསྒོམ་མོ།  ། དེ་ལ་བརྟན་པ་དང་།  ལྕེའི་སྟེང་དུ་དམིགས་ནས་རོས་མི་གཡེང་ཞིང་།  རོའི་སྟེང་དུ་ཏིང་ངེ་འཛིན་སྐྱེ་བ་དང་།  ལྕེའི་མངོན་པར་ཤེས་པ་སྐྱེས་ཀྱི་བར་དུ་བསྒོམ་མོ།  ། དེ་ལ་བརྟན་པ་དང་།  རྡོ་རྗེའི་རྩེ་མོ་དང་།  སྨིན་མཚམས་གཉིས་ཀྱི་བར་དུ་རེས་འཇོག་ཏུ་དམིགས་ནས།  རེག་བྱས་མི་གཡེང་ཞིང་།  རེག་བྱའི་སྟེང་དུ་ཏིང་ངེ་འཛིན་སྐྱེ་བ་དང་།  ལུས་ཀྱི་མངོན་པར་ཤེས་པ་སྐྱེས་ཀྱི་བར་དུ་བསྒོམ་མོ།  ། དེ་ལ་བརྟན་པ་དང་།  སྙིང་གི་ནང་དུ་དམིགས་ནས་ཕྱི་ནང་གི་ཆོས་ཀྱི་རྣམ་པ་ཡིད་ལ་བྱེད་པས་མི་གཡེང་ཞིང་།  ཆོས་ཀྱི་ཁམས་ཀྱི་སྟེང་དུ་ཏིང་ངེ་འཛིན་སྐྱེ་བ་དང་།  ཕ་རོལ་ཀྱི་སེམས་ཤེས་པའི་མངོན་པར་ཤེས་པ་སྐྱེས་ཀྱི་བར་དུ་བསྒོམ་མོ།  ། དེ་ནས་སྙིང་ག་ཆོས་ཀྱི་འཁོར་ལོའི་ལྟེ་བའི་ཧཱུྃ་དང་འདབ་མ་རྣམས་ལ་གནས་པའི་ཡི་གེའི་ཐིག་ལེ་རྣམས་ལ་རིམ་པ་བཞིན་སེམས་བཟུང་ཞིང་འོད་སྤྲོ་བ་དང་།  རླུང་ཁ་སྦྱར་གྱི་བསྒོམ་པ་གོམས་པའི་རྣལ་འབྱོར་གྱིས་ཟག་པ་ཟད་པའི་མངོན་པར་ཤེས་པའང་འཆར་བར་འགྱུར་རོ།  ། དེ་ནས་སྤྱི་བོ་བདེ་བ་ཆེན་པོའི་འཁོར་ལོའི་ལྟེ་བའི་ཧྃ་དང་།  རྩ་འདབ་ཀྱི་ཡི་གེ་རྣམས་ལ་ཐིག་ལེ་བཀོད་པ་ལ་རིམ་པ་བཞིན་སེམས་བཟུང་ཞིང་འོད་སྤྲོ་བ་དང་།  རླུང་ཁ་སྦྱར་གྱི་བསྒོམ་པ་གོམས་པའི་རྣལ་འབྱོར་གྱིས་གནས་རིས་གོང་མའི་ལྷའི་ཚོགས་མཐོང་བ་དང་བདེ་བ་ཆེན་པོའི་ཏིང་ངེ་འཛིན་སྐྱེ་བར་འགྱུར་རོ།  ། དེ་ནས་མགྲིན་པ་ལོངས་སྤྱོད་ཀྱི་འཁོར་ལོའི་ལྟེ་བའི་ཨོྃ་དང་།  འདབ་མའི་ཡི་གེ་རྣམས་ལ་ཐིག་ལེ་བཀོད་པ་ལ་རིམ་པ་བཞིན་སེམས་བཟུང་ཞིང་འོད་སྤྲོ་བ་དང་།  རླུང་ཁ་སྦྱར་གྱི་བསྒོམ་པ་གོམས་པའི་རྣལ་འབྱོར་གྱིས་བསྟན་བཅོས་ཐམས་ཅད་ཤེས་པ་དང་།  ཚིག་གི་མཆོག་འགྲུབ་པར་འགྱུར་རོ།  ། དེ་ནས་ལྟེ་བ་སྤྲུལ་པའི་འཁོར་ལོའི་ལྟེ་བའི་ཨ་དང་།  རྩ་འདབ་ཀྱི་ཡི་གེ་རྣམས་ལ་ཐིག་ལེ་བཀོད་པ་ལ་རིམ་པ་བཞིན་སེམས་བཟུང་ཞིང་འོད